Prancūzijos krepšinio taurė
Coupe de France – Prancūzijos krepšinio taurė, organizuojama Prancūzijos krepšinio federacijos nuo 1953 m. Nuo 1967 m. turnyras nebebuvo organizuojamas, arba buvo ignoruojamas šalies profesionalių klubų, tačiau nuo 1996 m. vėl atgaivintas. Taurė pavadinta legendinio 1991 m. mirusio Prancūzijos krepšininko, buvusio Prancūzijos krepšinio federacijos prezidento, Roberto Busnelo garbei. Pilnas turnyro pavadinimas – Coupe de France Trophée Robert Busnel. Nuo 1997 m. turnyro finalinis etapas organizuojamas Paryžiuje, o nuo 1998 m. – Paryžiaus Palais omnisports de Paris-Bercy arenoje.